E.J.M. Fraser - Wikipedia
Eleanor Johanna Moir Fraser (*1902, McGregor Robertson - † 11 September 1971, Uitenhage) was ’n Afrikaanse skrywer, wat onder haar eie naam en verskeie skuilname kinder- en jeugverhale en romans geskryf het. Sy het onder meer onder die skuilname Okkert Bosman en P.J. Rademeyer geskryf.
2.4 Kinder- en jeugverhale
3.1 E.J.M. Fraser
3.2 Okkert Bosman
3.3 P.J. Rademeyer
Eleanor Johanna Moir Fraser is in 1902 op McGregor naby Robertson gebore, waar haar pa (Walter Moir Fraser) die skoolhoof was en sy ook skoolgaan. Haar moeder is Aletta Catharina Rousseau en haar susters S.E. Fraser en A.C. Sparks word ook skryfsters. Op skool in McGregor bedryf sy as redakteur saam met ’n paar skoolmaats ’n skoolweekblad. Sy bekwaam haar as onderwyseres in die opleidingskole op Grahamstad en Stellenbosch en hou skool terwyl sy talle romans skryf. In 1923 trou sy met John William Rautenbach, maar sy skryf vir die res van haar lewe onder haar nooiensnaam. Die egpaar het vier kinders. Sy bly in Uitenhage, waar sy op 11 September 1971 oorlede is.
Reeds in haar kinderjare is sy lief om stories te vertel.
Sy is die skrywer van die heel eerste vervolgverhaal wat in Sarie Marais gepubliseer word, naamlik Die liefde bedek alles, hoop alles…
Hierna publiseer sy verskeie romans en vervolgverhale, waarvan Verre horison ook in Sarie Marais gepubliseer word. Sy spits haar hoofsaaklik toe op liefdesverhale, soms gemeng met ’n goeie skeut spanning, aksie en intrige.
Sy skryf ook spanningsverhale onder die skuilname Okkert Bosman en P.J. Rademeyer.
Vir die kinders skryf sy verhale soos Twee klein vlugtelinge, Die verlore dogtertjie en In die hande van die rampokkers.
Die jeugverhaal Kinders van die grens word ook in Engels uitgegee as Children of the border.
1940 Die verlore dogtertjie
1942 Twee klein vlugtelinge
1944 Kinders van die grens
1946 Op vrye voet
1947 In die hande van die rampokkers
1948 Die huis van Casteleijn
Die liefde van Karolien Wiese
Sonskyn op die vlakte
1949 Die geheime soektog
Swerfling in die duister
1950 Avontuur op Bergvesting
Die geheim van die kelder
Die onbreekbare band
1951 Drie strome
1953 Duistere oes
Die huwelik van Elsa Martyn
Toe die aalwyne rooi was
1954 Jy behoort aan my
Die vreemde horison
1955 Die erfgename van Donkerpoort
Godin van haat
Mik na die sterre
Die ontembare hart
1956 Bittere vergelding
Die eienaar van Helderbronne
Die rooi sluier
Wispelturig is die wind
1958 Lig teen die hange
Swaar was my boete
1959 Erfenis van onheil
Die hoogste bieder
Vleuels in die stormwind
1960 Die jong hart
Kettings van die verlede
1961 Merk van Kain
Spel van die lewe
1962 Afspraak met die noodlot
Die ontwakende hart
1948 Tamboer van die dood
1949 Die gedwonge huwelik
↑ Geni: http://www.geni.com/people/Eleanor-Johanna-Moir-Rautenbach/6000000020239381385
↑ Müller, Waldo “‘Miss Peggy’ sterf op Robertson” “Die Burger” 6 Junie 1998
↑ OCLC Classify: http://classify.oclc.org/classify2/ClassifyDemo?search-author-txt=Fraser,%20E.%20J.%20M.
↑ OCLC Classify: http://classify.oclc.org/classify2/ClassifyDemo?search-author-txt=%22Rautenbach%2C+Eleanor+Johanna+Moir%2C+1902-%22
↑ Worldcat: http://www.worldcat.org/identities/lccn-no2009-68904/
↑ Softcoverbooks: http://www.softcoverbooks.co.za/ejm%20fraser%20pronk%20boeke.html
Ontsluit van "https://af.wikipedia.org/w/index.php?title=E.J.M._Fraser&oldid=1984384"
Last edited on 7 Mei 2019, at 05:11